|  |  |
| --- | --- |
| **9 . NAPIREND** |  Ügyiratszám: ZAN/165-2/2019. |

**ELŐTERJESZTÉS**

**a Képviselő-testület 2019. január 22-i nyilvános ülésére**

|  |  |
| --- | --- |
| **Tárgy:** | **Zánka-Monoszló zártkerti út felújítás tárgyában lefolytatandó közbeszerzési eljárással kapcsolatosan meghozandó határozatok** |
| **Előterjesztő:** | Filep Miklós polgármester |
| **Előkészítette:** | Debreczeni Mária műszaki ügyintéző |

**TISZTELT KÉPVISELŐ-TESTÜLET!**

**1./ Műszaki ellenőr**

Zánka Község Önkormányzata a Zánka-Monoszló zártkert út felújítás beruházás közbeszerzési eljárása keretében a műszaki ellenőri feladatok ellátására – a beérkezett ajánlatok alapján – a Konstruktív Mérnöki Iroda Kft. kötelezettségvállalásra jogosult képviselőjét, Ádám Lászlót kérte fel ajánlattételre a műszaki ellenőri feladatok ellátására. Az ajánlati ár 200.000 Ft+Áfa, összesen 254.000.- Ft.

**2./ Kötelezettségvállalás önerőre**

Zánka Község Önkormányzata a Zánka-Monoszló „*zártkerti besorolású földrészletek mezőgazdasági hasznosítását segítő, infrastruktúrális hátterét biztosító fejlesztések támogatására””* címen kiírt pályázaton támogatási összeget nyert, a Zánka-Monoszló konzorcium keretében megvalósítandó zártkerti út felújítására.

A fejlesztés megvalósításának összköltsége bruttó 10.558.409.- Ft

A Támogató által megítélt vegyes finanszírozású támogatási összeg 10.000.000.- Ft.

Zánka Község Önkormányzatának előzetesen kötelezettséget kell vállalnia, hogy a 2019. költségvetésben biztosítja a beruházás megvalósításához szükséges **558.409.- Ft** különbözeti költség fedezetét.

A Zánka Község Önkormányzata és Monoszló Község Önkormányzata között 2018. január 31. napján létrejött konzorciumi megállapodás 8. pontja értelmében a konzorciumi tagok a pályázattal érintett tulajdonukban lévő útszakaszok arányában viselik a kivitelezés költségeit. Ennek megfelelően Zánka Község Önkormányzatát a költségek 73 %-a, míg Monoszló Község Önkormányzatát a költségek 27 %-a terheli, azaz az összesen 558.409.- Ft önerőből Zánka Község Önkormányzata 407.639,- Ft míg Monoszló Község Önkormányzata 150.770,- Ft önerőt köteles biztosítani.

**3./ A közbeszerzési eljárás dokumentumainak elfogadása**

A beruházás közbeszerzési eljárás keretében valósul meg, ehhez szükséges a közbeszerzési eljárás megindításához szükséges dokumentumok elfogadása a Képviselő-testület részéről.

**4./ Bírálóbizottság tagjai**

A közbeszerzésekről szóló 2015. évi CXLIII. törvény (Kbt.) 27. § (3) és (4) bekezdései értelmében az ajánlatkérő a közbeszerzés tárgya szerinti szakmai, közbeszerzési, jogi és pénzügyi szakértelemmel rendelkező, legalább háromtagú bírálóbizottságot köteles létrehozni az ajánlatoknak elbírálására és értékelésére. Javaslom a bírálóbizottság létrehozását.

Kérem a Tisztelt Képviselő-testületet, hogy az előterjesztéseket megvitatni és a határozati javaslatot elfogadni szíveskedjen.

|  |  |  |
| --- | --- | --- |
|  | **HATÁROZATI JAVASLAT****I.**Zánka Község Önkormányzata Képviselő-testülete a Zánka-Monoszló zártkerti út felújítás beruházás műszaki ellenőri feladatainak ellátására Ádám László bruttó 254.000.- Ft árajánlatát elfogadja.Felhatalmazza a polgármestert a szerződés megkötésére és az egyéb szükséges intézkedések megtételére.**Határidő:** azonnal**Felelős:** polgármester

|  |
| --- |
| **II.**Zánka Község Önkormányzata Képviselő-testülete a Zánka-Monoszló zártkerti út felújítás beruházás megvalósításához előzetes kötelezettséget vállal, hogy a 2019. évi költségvetésből biztosítja a támogatási összegen felüli 558.409.- Ft önerő összegéből a konzorciumi megállapodás szerinti 407.639,- Ft önerőt.Felhatalmazza a Polgármestert a szükséges intézkedések megtételére. **Határidő:** azonnal**Felelős:** polgármester**III.**Zánka Község Önkormányzata Képviselő-testülete a Zánka-Monoszló zártkerti út felújítás beruházás közbeszerzési eljárás megindításához szükséges alábbi dokumentumokat elfogadja:* ajánlattételi felhívás
* útmutató
* szerződéstervezet
* nyilatkozatminták
* műszaki leírás

Felhatalmazza a Polgármestert a szükséges intézkedések megtételére. **Határidő:** azonnal**Felelős:** polgármester **IV.**Zánka Község Önkormányzata Képviselő-testülete a Zánka-Monoszló zártkerti út felújítás beruházás közbeszerzési eljárásában az alábbi tagokból álló bíráló bizottságot hozza létre:a közbeszerzés tárgya szerinti szakmai szakértelemmel rendelkező tag:**Ádám László** műszaki ellenőra közbeszerzési szakmai szakértelemmel rendelkező tag:**Harsányi István** felelős akkreditált közbeszerzési szaktanácsadójogi szakmai szakértelemmel rendelkező tag:**dr. Kiss Balázs Tamás** aljegyzőpénzügyi szakértelemmel rendelkező tag:**Kubikné Taródy Mária** pénzügyi ügyintéző**Határidő:** azonnal**Felelős:** polgármester |

 |

Zánka, 2019. január 16.

 **Filep Miklós**

polgármester